stanford-oval/wikipedia huggingface dataset:
תעלומת רוק איילנד (סדרת טלוויזיה, 2022)
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי אוסטרליה | תאריך שידור בישראל ישראל |
| --- | --- | --- | --- | --- | --- |
| 1 | 1 | יום הולדת שמח, טיילור | Happy Birthday, Taylor | 2 במאי 2022 | 3 ביולי 2022 |
| 2 | 2 | מלכת ברמודה | Bermuda Queen | 3 במאי 2022 | 4 ביולי 2022 |
| 3 | 3 | משהו במים | Something in the Water | 4 במאי 2022 | 5 ביולי 2022 |
| 4 | 4 | מי הנערה הזאת? | ?Who's That Girl | 5 במאי 2022 | 6 ביולי 2022 |
| 5 | 5 | קריאת מצוקה | Distress Call | 6 במאי 2022 | 7 ביולי 2022 |
| 6 | 6 | טיילור הכפולה | A Tale of Two Taylors | 9 במאי 2022 | 10 ביולי 2022 |
| 7 | 7 | הצל | The Shadow | 10 במאי 2022 | 11 ביולי 2022 |
| 8 | 8 | הוריקן ג'ונה | Hurricane Jonah | 11 במאי 2022 | 12 ביולי 2022 |
| 9 | 9 | הודעת טקסט בבקבוק | Text Message in a Bottle | 12 במאי 2022 | 13 ביולי 2022 |
| 10 | 10 | הצדפה | Sea Shell | 13 במאי 2022 | 14 ביולי 2022 |
| 11 | 11 | מפת אוצר | Treasure Map | 16 במאי 2022 | 17 ביולי 2022 |
| 12 | 12 | החלום של טיילור | Mystery of the Forgotten Mystery | 17 במאי 2022 | 18 ביולי 2022 |
| 13 | 13 | דייט עם אטלנטיס | A Date with Atlantis | 18 במאי 2022 | 19 ביולי 2022 |
| 14 | 14 | תעלומת התעלומה הנשכחת | Mystery of the Forgotten Mystery | 19 במאי 2022 | 20 ביולי 2022 |
| 15 | 15 | תעלומה צעירה | A Young Mystery | 20 במאי 2022 | 21 ביולי 2022 |
| 16 | 16 | יום התמנון | Day of the Octopus | 23 במאי 2022 | 24 ביולי 2022 |
| 17 | 17 | צמח מסריח | Pong Plant | 24 במאי 2022 | 25 ביולי 2022 |
| 18 | 18 | חילוף מוחות | Brain Swap | 25 במאי 2022 | 26 ביולי 2022 |
| 19 | 19 | אורות בשמיים | Lights in the Sky | 26 במאי 2022 | 27 ביולי 2022 |
| 20 | 20 | פרידה בלתי צפויה | The Mystery of Raquel | 27 במאי 2022 | 28 ביולי 2022 |
פרקים > עונה 2

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי אוסטרליה | תאריך שידור בישראל ישראל |
| --- | --- | --- | --- | --- | --- |
| 21 | 1 | המערה לכל מקום, חלק 1 | The Cave to Everywhere, Part 1 | 25 בספטמבר 2023 | 12 בנובמבר 2023 |
| 22 | 2 | המערה לכל מקום, חלק 2 | The Cave to Everywhere, Part 2 | 25 בספטמבר 2023 | 13 בנובמבר 2023 |
| 23 | 3 | ההודעה | The Message | 26 בספטמבר 2023 | 14 בנובמבר 2023 |
| 24 | 4 | תמונה מהעבר | A Photo from the Past | 27 בספטמבר 2023 | 15 בנובמבר 2023 |
| 25 | 5 | משהו במים | Something Else in the Water | 28 בספטמבר 2023 | 16 בנובמבר 2023 |
| 26 | 6 | תחלמי חלום קטן | Dream A Little Dream | 2 באוקטובר 2023 | 19 בנובמבר 2023 |
| 27 | 7 | קמע המזל | Lucky Charm | 3 באוקטובר 2023 | 20 בנובמבר 2023 |
| 28 | 8 | חברים חדשים | New Friends | 4 באוקטובר 2023 | 21 בנובמבר 2023 |
| 29 | 9 | אתר חפירה | The Dig | 5 באוקטובר 2023 | 22 בנובמבר 2023 |
| 30 | 10 | היום שבו דוד צ'ארלי נעלם | The Day Uncle Charlie Went Missing | 9 באוקטובר 2023 | 23 בנובמבר 2023 |
| 31 | 11 | חזרה לעמק הנסתר | Return to the Hidden Valley | 10 באוקטובר 2023 | 26 בנובמבר 2023 |
| 32 | 12 | סודות בקרח | Secrets in the Ice | 11 באוקטובר 2023 | 27 בנובמבר 2023 |
| 33 | 13 | צייד מסתורי | Mystery Hunter | 12 באוקטובר 2023 | 28 בנובמבר 2023 |
| 34 | 14 | קפואים בזמן | Frozen in Time | 16 באוקטובר 2023 | 29 בנובמבר 2023 |
| 35 | 15 | נשף מסוגנן | Runaway Groom | 17 באוקטובר 2023 | 30 בנובמבר 2023 |
| 36 | 16 | שני הצ'ארלים | The Two Charlies | 18 באוקטובר 2023 | 3 בדצמבר 2023 |
| 37 | 17 | המסע לתחתית האי | Journey to the Bottom of the Island | 19 באוקטובר 2022 | 4 בדצמבר 2023 |
| 38 | 18 | יותר מדי מידע | Too Much Information | 23 באוקטובר 2023 | 5 בדצמבר 2023 |
| 39 | 19 | זה לא תרגיל | This Is Not a Drill | 24 באוקטובר 2023 | 6 בדצמבר 2023 |
| 40 | 20 | מקור האנרגיה | The Energy Source | 25 באוקטובר 2023 | 7 בדצמבר 2023 |
פרקים > עונה 3

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי אוסטרליה | תאריך שידור בישראל ישראל |
| --- | --- | --- | --- | --- | --- |
| 41 | 1 | ברוכה השבה, טיילור | Welcome Back, Taylor | 23 בנובמבר 2024 | 2 במרץ 2025 |
| 42 | 2 | הד תמיד חוזר | An Echo Must Return | 23 בנובמבר 2024 | 3 במרץ 2025 |
| 43 | 3 | הקריפטה החבויה | The Hidden Crypt | 24 בנובמבר 2024 | 4 במרץ 2025 |
| 44 | 4 | קמע של מכשפה | Solstice Stone | 24 בנובמבר 2024 | 5 במרץ 2025 |
| 45 | 5 | הציור | The Portrait | 30 בנובמבר 2024 | 6 במרץ 2025 |
| 46 | 6 | ניגודים נמשכים | Opposites Attract | 30 בנובמבר 2024 | 9 במרץ 2025 |
| 47 | 7 | טיילור, הבינה המלאכותית | Artificial Taylor | 1 בדצמבר 2024 | 10 במרץ 2025 |
| 48 | 8 | סהרורית | Sleepwalker | 1 בדצמבר 2024 | 11 במרץ 2025 |
| 49 | 9 | המאזינים של ליילה | Lila's Listeners | 7 בדצמבר 2024 | 12 במרץ 2025 |
| 50 | 10 | האמת שמתחת | The Truth Below | 7 בדצמבר 2024 | 13 במרץ 2025 |
| 51 | 11 | אליס נגד אליס | Ellis vs. Ellis | 8 בדצמבר 2024 | 16 במרץ 2025 |
| 52 | 12 | זה חשמלי | It's Electric | 8 בדצמבר 2024 | 17 במרץ 2025 |
| 53 | 13 | מי זאת האישה? | Who's Who | 14 בדצמבר 2024 | 18 במרץ 2025 |
| 54 | 14 | בעיות פצפונות | Tiny Troubles | 14 בדצמבר 2024 | 19 במרץ 2025 |
| 55 | 15 | התגבשות | Crystallised | 15 בדצמבר 2024 | 20 במרץ 2025 |
| 56 | 16 | יפורסם בהמשך | Reflections | 15 בדצמבר 2024 | 23 במרץ 2025 |
| 57 | 17 | יפורסם בהמשך | To Catch a Ghost | 21 בדצמבר 2024 | 24 במרץ 2025 |
| 58 | 18 | יפורסם בהמשך | The Weeping Tree | 21 בדצמבר 2024 | 25 במרץ 2025 |
| 59 | 19 | יפורסם בהמשך | Homecoming, Part One | 22 בדצמבר 2024 | 26 במרץ 2025 |
| 60 | 20 | יפורסם בהמשך | Homecoming, Part Two: That Sinking Feeling | 22 בדצמבר 2024 | 27 במרץ 2025 |
הפקה

הסדרה היא בת 20 פרקים שצולמה בגולד קוסט ובפורט דאגלס, קווינסלנד ב-2021 לעונה 1, ובחוף הזהב וב- Helensvale, קווינסלנד בין השנים 2022–2023 לעונה 2. זו הייתה הפקה של FremantleMedia Australia עבור רשת 10 ו-Nickelodeon International.
הסדרה נוצרה על ידי מתיו קוק, וינסנט לונד ומייקל פורד. הוא נכתב על ידי מפיק התסריט סטיבן ואג, עם הכותבים סם קרול, אליקס בין, דייוויד האנם, מריסה נאת'ר, נטשה סומסונדרם, טרנט רוברטס, ג'סיקה ברוקמן והאנה סמואל.
באוקטובר 2022, רשת 10 וניקלודיאון הודיעו שהסדרה חודשה לעונה שנייה, שיצאה לאקרנים ב-25 בספטמבר 2023.
היעלמותו של פרדריק ולנטיץ'

המיקום של התקרית
היעלמותו של פרדריק ולנטיץ' התרחשה ב-21 באוקטובר 1978, כאשר הטייס האוסטרלי פרדריק ולנטיץ' נעלם בעת הטסת מטוס ססנה 182-L מעל למצר בס שבדרום אוסטרליה, לאחר שדיווח על אובייקט מוזר שאיננו מטוס אשר ריחף מעל למטוס הססנה.
המטוס לא נמצא ומשרד התחבורה האוסטרלי הצהיר כי הסיבה להיעלמותו של ולנטיץ' לא ידועה.
העובדה שולנטיץ' ומטוסו לא אותרו, בשילוב של מספר גורמים מסתוריים בתקרית זו, הובילו לכך שהמקרה זכה לפרסום בינלאומי רב, ולכך שהתקרית הפכה לאחד מהמקרים הנודעים ביותר של מפגש מהסוג הראשון לכאורה.
התקרית

ביום שבת ה-21 באוקטובר 1978 בשעה 18:19‏ המריא הטייס האוסטרלי פרדריק ולנטיץ' (Frederick Valentich)  משדה התעופה מוראבין שבמלבורן במטוס ססנה 182-L. באותה העת, הספיק ולנטיץ' לטוס במשך שנתיים וצבר מעל ל-150 שעות טיסה לבדו. ולנטיץ' שאף להפוך בבוא היום לטייס בחברת תעופה מסחרית.
ולנטיץ' התכוון לטוס לאי קינג הנמצא במרחק 240 קילומטרים משדה התעופה מוראבין, דרך לשון היבשה קייפ אוטוואי (Cape Otway) שבחלקה הדרומי של מדינת ויקטוריה. ולנטיץ' טס במסלול הזה מספר פעמים בעבר. ולנטיץ' טס במהירויות שיוט של כ-256 קמ"ש, הראות הייתה טובה והרוחות היו קלות.
המטרה המוצהרת של הטיסה הייתה לאסוף מספר נוסעים באי קינג ולחזור לשדה התעופה מוראבין. עם זאת, סיפר ולנטיץ' למשפחתו ולחברתו כי בכוונתו לאסוף משלוח של סרטנים. במהלך החקירה התגלה כי לא היו נוסעים שחיכו לולנטיץ' באי קינג, וכי הוא לא הזמין סרטנים וגם לא יכל להזמין סרטנים משום שסרטנים לא היו זמינים למכירה באי קינג באותה העת.
בשעת 19:06, ביקש ולנטיץ' מידע מבקרת התעבורה האווירית של מלבורן אודות כלי טיס אחר הטס 1,524 מטרים נמוך ממנו, ונאמר לו כי אין שום כלי טיס בגובה זה. אף על פי כן, ציין ולנטיץ' כי הוא מסוגל להבחין בכלי טיס גדול ולא מזוהה עם ארבעה אורות בוהקים. ולנטיץ' ציין כי הוא לא מסוגל לזהות את סוג כלי הטיס. בהמשך ציין כי כלי הטיס עבר למרחק של כ-300 מטרים מעליו ונע במהירות גבוהה למדי. לאחר מכן דיווח כי כלי הטיס התקרב אליו ממזרח וציין כי ייתכן שהטייס שמטיס את כלי הטיס מנסה לתעתע בו.
בשעת 19:09 הורתה בקרת התעבורה האווירית במלבורן לולנטיץ' לאשר את הגובה שלו ואם הוא מסוגל לזהות את כלי הטיס. ולנטיץ' ציין כי הוא טס בגובה 1372 מטרים וציין כי כלי הטיס "מוארך", אך כי הוא כבר נע במהירות רבה מדי בשביל שהוא יוכל לתאר אותו בפירוט רב יותר. במהלך 30 השניות הבאות ביקשה בקרת התעבורה האווירית במלבורן מולנטיץ' לנסות לאמוד את גודלו של כלי הטיס. ולנטיץ' ציין כי כלי הטיס "חג מעליו" וכי הוא מכיל משטח מתכתי נוצץ ואור ירוק. לאחר 28 שניות של שקט דיווח ולנטיץ' כי כלי הטיס נעלם, ולאחר 25 שניות נוספות של שקט ולנטיץ' דיווח כי כלי הטיס מתקרב כעת מהמערב. כעבור 29 שניות, ב-19:12:09 דיווח כי מטוס הססנה החל לחוות בעיות במנוע וכי הוא הולך לנסות להמשיך לטוס לאי קינג. לאחר הפסקה קצרה, דיווח:
"כלי הטיס המוזר מרחף מעליי שוב. הוא מרחף וזה לא מטוס".
לאחר 17 שניות של רעש לא מזוהה, אשר נשמע כמו "קולות מתכתיים צורמים", נותק הקשר.
על אף שהתמליל של השיחה בין ולנטיץ' לבקר הטיסה במלבורן שוחרר לרשות הציבור בשנת 1982, ההקלטה עצמה מעולם לא שוחררה לרשות הציבור.
מאמצי החיפוש

בשעה 19:12 נשלח אות מצוקה לצוות החילוץ אשר הגיע לאזור שבו נעלם ולנטיץ' ב-19:33. מאמצי החיפוש נמשכו עד 25 באוקטובר 1978, אף על פי כן, לא נמצא שום זכר למטוס הססנה, לולנטיץ' או זכר כלשהו להתרסקות מטוס.
החקירה

בעקבות היעלמותו של ולנטיץ' ערך משרד התחבורה האוסטרלי חקירה מקיפה של התקרית. החקירה נמשכה שבועיים אך החוקרים לא העלו דבר. בעקבות כך משרד התחבורה האוסטרלי הצהיר לבסוף כי נסיבות היעלמותו של ולנטיץ' אינן ידועות וההנחה היא כי תוצאות האירוע היו "קטלניות".
ב-27 באפריל 1982 פורסם דו"ח מסכם שהכיל את תמליל השיחה בין ולנטיץ' למגדל הפיקוח במלבורן.
הדו"ח של משרד התחבורה האוסטרלי עם תמליל השיחה (עמוד 1)
הדו"ח של משרד התחבורה האוסטרלי עם תמליל השיחה (עמוד 2)
הדו"ח של משרד התחבורה האוסטרלי עם תמליל השיחה (עמוד 3)
הסברים מוצעים

היעלמותו של פרדריק ולנטיץ' יכולה להיות מוסברת על ידי מגוון רב של הסברים, קונבנציונליים ולא קונבנציונליים.
הסברים מוצעים > הסברים קונבנציונליים

יש הטוענים כי ולנטיץ' ביים את היעלמותו.
הסבר מוצע נוסף הוא כי ולנטיץ' היה מבולבל ולמעשה טס הפוך לכל אורך התקרית – אם זה היה המקרה, מה שהוא פירש בתור אורות של כלי טיס היו למעשה האורות של המטוס שלו שהשתקפו במים. לפי תאוריה זו הוא התרסק לבסוף בתוך הים. אף על פי כן, תאוריה זה נפסלה על ידי רשות התעופה משום שלמטוס הססנה 182 יש מערכת דלק הפועלת על בסיס כוח המשיכה, מה שהופך טיסות הפוכות ממושכות לבלתי אפשריות בדגם זה.
חקירה פרטית של האירוע שנערכה בשנת 2000 הגיעה למסקנה כי ולנטיץ' היה מבולבל וכי למטוס היו בעיות במנוע. כמו כן, חקירה זו העלתה את האפשרות כי הזרמים החזקים שעוברים במצר בס נשאו את מטוסו הקל למרחק רב יחסית לפני שהוא שקע לבסוף.
הסברים מוצעים > הסברים לא קונבנציונליים

ההסברים הלא קונבנציונליים להיעלמותו של ולנטיץ', אשר נפוצים בעיקר בקרב חובבי עב"מים, כוללים ספקולציות לגבי כך שכלי הטיס הלא מזוהה היה למעשה חללית חוץ-ארצית, אשר חטפה את ולנטיץ' ו/או אשר גרמה להשמדת המטוס בדרך כלשהי. הספקולציות לגבי כך שכלי הטיס המסתורי היה למעשה עב"ם נובעות בעיקר משילוב של מספר גורמים – המסר האחרון של ולנטיץ' שבו הוא ציין כי כלי הטיס "ריחף" וכי לא מדובר במטוס, הקולות הבלתי מוסברים שנשמעו בסוף השידור, והדיווחים הרבים בדבר תצפיות של עצמים בלתי מזוהים שהחלו עוד כחודשיים לפני התקרית עצמה.
גל תצפיות העב"מים לפני וביום של התקרית

בתקופה שקדמה לתקרית, במשך לפחות חודשיים היו מספר דיווחים על תצפיות של עצמים בלתי מזוהים בשמי מלבורן, חופי ויקטוריה, והאי קינג.
לאחר שהידיעה על היעלמותו של ולנטיץ' התפרסמה באמצעי התקשורת, מספר רב של אנשים דיווחו שהיו עדים לפעילות חריגה באזור. ישנם אנשים שטענו כי היו עדים ל"אור ירוק אשר נע באופן לא סדיר בשמים" ובמקרה מסוים קבוצה של עדי ראייה אשר לטענתם היו ממוקמים בקרבת האזור שבו אירעה התקרית ציינו כי הם הבחינו באור ירוק שעקב אחר מטוסו של ולנטיץ', וכי על אף שהמטוס והאור הירוק נעלמו לבסוף משדה הראייה שלהם, הם הבחינו כי מטוסו של ולנטיץ' באותה העת היה בנסיקה תלולה. לתיאורים הללו חשיבות רבה שכן העדויות הללו פורסמו מיד לאחר התקרית בעוד שהדו"ח שהכיל את תמליל השיחה בין ולנטיץ' לבקרת הטיסה במלבורן, שבו ולנטיץ' ציין כי האובייקט בעל אור ירוק, פורסם לראשונה רק מספר שנים לאחר התקרית במהלך שנת 1982.
אחרית דבר

לאחר התקרית גווידו ולנטיץ', אביו של הטייס הנעדר, ציין בראיונות לכלי התקשורת כי הוא מאמין שבנו לא התרסק אלא למעשה "נחטף על ידי חוצנים".
בשנת 1998 הקימה משפחתו של פרדריק ולנטיץ' אנדרטה לזכרו בקייפ אוטוויי.
הערות שוליים

↑  Bangor Daily News - Google News Archive Search
1 2  Victoria's own X-File unsolved 30 years on - National - BrisbaneTimes
1 2 3 4 5 6  The Truth is Out There | Herald Sun
1 2 3 4 5 6 7  Frederick Valentich vanishes - ABC Hobart - Australian Broadcasting Corporation
1 2 3  Herald-Journal - Google News Archive Search
1 2  Moment in Time - Episode 14 - Can We Help - ABC TV
↑  The Telegraph-Herald - Google News Archive Search
1 2 3  Haines, Richard F.; Norman, Paul (2000). "Valentich Disappearance: New Evidence and a New Conclusion" (PDF). Journal of Scientific Exploration. Society for Scientific Exploration. pp. 19–33. אורכב מ-המקור (PDF) ב-2012-05-29. נבדק ב-2012-10-02.
↑  Frederick Valentich vanishes - ABC Hobart - Australian Broadcasting Corporation
1 2  Haines, Richard F. (1987). "Melbourne Episode; Case Study of a Missing Pilot". Lighting Design Association. ISBN 0-9618082-0-9.
1 2  Norman, Paul (1996). "The Frederick Valentich Disappearance". Victorian U.F.O. Research Society. נבדק ב-2007-04-27.
↑  The Palm Beach Post - Google News Archive Search
↑  The Evening Independent - Google News Archive Search
| עב"מולוגיה ועב"מים |
| --- | --- | --- |
| טענות בולטות למקרים לכאורה של מפגשים מהסוג הראשון | תצפית העב"ם של הטייס קנת' ארנולד (1947) • תקרית מנטל (1948) • תקרית וושינגטון (1952) • תצפית העב"ם של הטייס רולנד יוז (1952) • תקרית קקסבורג (1965) • תקרית טהראן (1976) • היעלמותו של פרדריק ולנטיץ' (1978) • תקרית יער רנדלשם (1980) • התצפית בעב"מים במהלך טיסה 1628 של ג'פאן איירליינס (1986) • גל תצפיות העב"מים בבלגיה (1990) • אורות פיניקס (1997) • סרטוני העב"מים של הפנטגון (2004, 2014, 2015 ו-2019) • התצפית בעב"ם בנמל התעופה שיקגו או'הייר (2006) |  |
| טענות בולטות למקרים לכאורה של מפגשים מהסוג השני | הבעירות הספונטניות בעיירה קנטו (סיציליה) (2003-2005) |  |
| טענות בולטות למקרים לכאורה של מפגשים מהסוג השלישי | תקרית אורורה (1897) • תקרית רוזוול (1947) |  |
| טענות בולטות למקרים לכאורה של מפגשים מהסוג הרביעי | חטיפתו של אנטוניו וילאס בואס (1957) • חטיפתם של בטי ובארני היל (1961) • חטיפת פסקגאולה (1973) • חטיפתו של טרוויס וולטון (1975) |  |
| גזעי חוצנים | אפורים • רפטיליאנים • אינסקטואידים (איש העש) • פליאדיאניים |  |
| תאוריות קשר בולטות | אזור 51 • גברים בשחור |  |
| שונות | חוצנים • חטיפה בידי חוצנים • נתיחת גופת חוצן (סרטון תרמית) • כדור ברק • בילי מאייר • בוב לזר • דייוויד גראש • הסיווג של היינק • פרויקט הספר הכחול • מעגלי תבואה |  |
פרדריק ולנטיץ'
מטוס ססנה 182 מאותו הדגם כמו המטוס הנעלם
קהילת יהודי מרסיי

בית הכנסת הגדול של מרסיי, שנחנך ב-1864.
קהילת יהודי מרסיי היא הקהילה השלישית בגודלה ביהדות אירופה, והיא ממוקמת במרסיי שבצרפת. הקהילה מתועדת החל מהמאה ה-6 על ידי גרגוריוס מטור, אבל רמזים מצביעים על כך שהיא קיימת עוד מתקופת האימפריה הרומית. ההיסטוריה של יהודי מרסיי נבדלת ממרבית יהדות צרפת מפני שהייתה מחוץ לממלכת צרפת, לכן יהודי העיר לא גורשו ממנה במהלך הגירושים שביצעו מלכי צרפת. והם לא סבלו מרדיפה עד לשלהי ימי הביניים.
מהמאה ה-12, הקהילה היהודית של מרסיי השתתפה בפיתוח האינטלקטואלי ובתור הזהב של היהדות הפרובנסלית יחד עם ערים אחרות באזור. היהודים היו נוכחים מאוד בחיים הכלכליים-חברתיים ובמסחר הגדול של מרסיי בימי הביניים, וזכו ליחס הוגן בהשוואה לנוצרים.
בשנת 1501, לאחר איחוד מחוז פרובאנס עם הממלכה, היהודים גורשו מפרובנס על ידי מלך צרפת. כמה משפחות היגרו לאפיפיורות אביניון וקומטט ונסין, האחרות עזבו את האזור או התגיירו. ומאז הגירוש לא היה תיעוד לקיומה של קהילה יהודית במשך כמאתיים שנה.
בשנת 1791 במהלך המהפכה הצרפתית, האמנציפציה של היהודים אפשרה את חזרתם לעיר והאוכלוסייה היהודית המשיכה לגדול במהלך המאה ה-19. ערב מלחמת העולם השנייה היו במרסיי כמה עשרות אלפי יהודים ממוצאים שונים. אלפיים מהם גורשו ב-1943 למחנות השמדה.
בשנת 1962 ההשלכות של מלחמת העצמאות של אלג'יריה וחתימת הסכמי אוויאן הביאו להגעתם של יהודים ספרדים רבים מאלג'יריה שמצאו מקלט. נכון לשנת 2023 הם מייצגים את מרבית הקהילה היהודית הנוכחית בעיר, יותר מיהודי פרובנס, אשכנזים ויהודים מארץ ישראל.
לפי הארגון הבינלאומי לזכויות מיעוטים, העיר היא ביתם של האוכלוסייה היהודית השנייה בגודלה בצרפת עם 80,000 יהודים, המהווים כ-9% מאוכלוסיית מרסיי. מספר המעיד על הקהילה היהודית השלישית בגודלה באירופה, אחרי אלה שבפריז ובלונדון.
עדויות ליהדות מרסיי בימי קדם

אין מקור המעיד על יהדות בימי קדם במרסיי, אך כנראה התקיימה בה תחת האימפריה הרומית. עם זאת, הנוכחות היהודית הייתה כנראה מצומצמת לפני חורבן בית המקדש השני ומוגבלת לסוחרים, המוזכרים בכמה ערים בגאליה נארבוננסיס, כולל מרסיי.
ההיסטוריון לאון פוליאקוב מסביר, כי לא ידוע מהם התנאים שבהם הופיעו המרכזים היהודיים הראשונים בגאליה. עם זאת, לפי דבריו, סביר להניח שהיהדות התבססה באותו אופן כמו הנצרות, כלומר על ידי גיורים.
אף-על-פי שאין הוכחה לנוכחות היהודית במרסיי לפני המאה ה-6, מספר תגליות ארכאולוגיות, כולל מנורת שמן שהתגלתה באורגון, באזור, מעידים על נוכחותם של יהודים בעמק הרון התחתון בין המאות ה-1 וה-5 לספירה.
קיימים מעט מסמכים המתארים את חיי היהודים במרסיי בראשית ימי הביניים. העדות השלמה ביותר לכך ניתנה על ידי ההיסטוריון גרגוריוס מטור. מטור מספר שהיהודי פריסקוס, משרתו של המלך כילפריך הראשון, חיתן את בנו ליהודייה ממרסיי. בשנת 576 יהודים מקלרמון-פראן מצאו מקלט במרסיי כדי להימלט מהמרת דת..
ידוע גם, כי במאה העשירית צוין מקום בשם "Valle Judaica" (העמק היהודי) בכפר סנט-מארה, וכי יהודי בשם סלומון קנה כמות גדולה של דבש ממנזר סן-ויקטור, כנראה כדי לסחור בו. במאה ה-11, מוזכר כרם בשם Rua Judaica (רחוב יהודי).
לפני האלף השני, חיו היהודים מחוץ לעיר. משנת 1000, הצמיחה הדמוגרפית ועליית המסחר, גרמו לתקומת הערים ולהרחבתן. מרסיי התרחבה בשנת 1040, וכך היהודים נכללו בעיר.
מרכז אינטלקטואלי יהודי של ימי הביניים

מתחילת המאה ה-12, היו במרסיי מלומדים רבנים משפיעים ועד המאה ה-13 היא הפכה לאחד ממקומות המפתח של היהדות הפרובנסלית בתקופת הראשונים. חוקרים יהודים רבים התיישבו בה, כמו בערים אחרות של פרובנס ולנגדוק, ומילאו תפקיד חשוב בהעברת ידע עתיק ודיונים פילוסופיים ודתיים, במיוחד הודות לשליטתם בשפה הערבית, מיומנות שלא הייתה שכיחה אז בצרפת.
מרכז אינטלקטואלי יהודי של ימי הביניים > עיר של חכמים

בנימין מטודלה, שביקר בדרום צרפת בסביבות 1165, תיאר את מרסיי כעיר הגאונים והמלומדים. הוא גם העריץ את בית הספר התלמודי שלה והעיד על קיומן של שתי קהילות יהודיות בעיר. האחת בתחתית העיר על חוף הים, השנייה בחלק העליון באזור המבצר. בנימין העריך את מספרם בכ-300 ודיווח כי בעיר היו שני בתי כנסת. שהיהודים נכחו מאוד במסחר ושמרו על קשרים הדוקים עם הלבנט. ונראה שהיהודים חיו בפרובנס בשלווה ובידידות עם הנוצרים.
במקביל, כתב היהודי ממרסיי יצחק בן אבא מרי את העיטור, ספר הלכה שצוטט פעמים רבות בספרות ההלכה בדורות הבאים.
משפחת אבן תיבון בהם יהודה (1120-1190) ושמואל בן תיבון (1150-1230) התיישבו בסוף חייהם במרסיי וסיימו שם את ימיהם. הראשון, שהוא גם רופא, הוא המתרגם של יצירות של הפילוסופיה היהודית ושל שתי היצירות הלשוניות הגדולות של יונה בן ג'אנה. שמואל, גם הוא רופא, ידוע בעיקר בתרגומו של מדריך משה הרמב"ם מורה הנבוכים. בשנת 1194, גם למלומדי מרסיי שלח הרמב"ם את מכתביו בנושא אסטרולוגיה
המרכזיות האינטלקטואלית היהודית של מרסיי נמשכה עד המאה ה-13. שמואל בן יהודה ממרסיי תרגם יצירות מדעיות מערבית לעברית, כולל פירושיו של אבן רושד על הרפובליקה של אפלטון ועל האתיקה של אריסטו.
השפעת משפחת אבן תיבון נותרה נוכחת כאשר משה בן תיבון, בנו של שמואל בן תיבון ומתרגם הרמב"ם, ויעקב בן תיבון (1236-1304), אסטרונום ורופא נטל חלק חשוב במחלוקת סביב כתבי הרמב"ם. שניהם נולדו במרסיי. בשנת 1320 שיבח דוד כוכבי, יהודי יליד אסטלה שביקר במרסיי, את העיר כמרכז גדול ללימודי התלמוד, כמעט מאתיים שנה אחרי בנימין מטודלה.
מרכז אינטלקטואלי יהודי של ימי הביניים > האזרחים היהודים של מרסיי

בשנת 1219, בכינוס בין העיר לבישוף של מרסיי, הפכו היהודים ל אזרחי מרסיי (cives Massiliæ), עמדה שאושרה בעקבות כיבוש העיר על ידי שארל הראשון, מלך נאפולי וסיציליה. עם זאת, הם לא היו שווים לנוצרים. ליהודים היו ארבע הגבלות: האיסור להעיד בבית המשפט נגד נוצרים, איסור עלייה של יותר מארבעה יהודים על ספינה (ונסיעה לאלכסנדריה), איסור עבודה בימי ראשון ובחגים נוצריים, ולבסוף החובה לענוד את הטלאי העגול מגיל שבע. אל מול האיסורים התאורטיים המציאות המופיעה במסמכים של אותה תקופה, מראה גמישות ביחס ליהודים..
שארל הראשון, הבין את התפקיד שמרסיי יכולה למלא כממלכה ים תיכונית חדשה והעניק הטבות רבות ליהודי מרסיי, שהיו להם רשתות סחר מקומיות וים תיכוניות חשובות. לפי האמנה מנובמבר 1262, הוא ציווה כי מיסי היהודים ישולמו רק לו, כדי להגן עליהם מפני התעללויותיהם של הפקידים המקומיים. בשנים 1270 ו-1276, כאשר שארל הטיל על כל יהודי פרובנס מיסים בגובה של 6,000 ו-15,000 פאונד טורנירים, יהודי מרסיי קיבלו פטור.
המאות ה-14 וה-15: תור הזהב ליהודי מרסיי

בתחילת ימי הביניים המאוחרים היו במרסיי 2,000 יהודים, ולאחר מגפת המוות השחור (1347-1352) נותרו כ-1,000 יהודים, שהיוו כ-10% מאוכלוסיית העיר, שהייתה אז אחד משלושת היישובים היהודיים החשובים ביותר במחוז פרובאנס יחד עם אקס וארל.
בניגוד לקהילות אחרות בפזורה, כמו יהודי הח'ליפות העבאסית שהיגרו לאיפריקיה במאה ה-11, היחסים הבין-קהילתיים במרסיי לא היו מבוססים בעיקר על השתייכות דתית, אלא על קשרים בין קהילתיים. היהודים לא היו שווים לנוצרים, אבל זכו ליחס הוגן. הסולידריות וההעדפה הקהילתית הרגילה של הפזורה היהודית הוחלפה בחלקה ביחסים כלכליים ופוליטיים הדוקים בין יהודים בולטים ונוצרים. החוקים שחלו על היהודים יושמו רק באופן חלקי והייתה סובלנות כלפי הקהילה.
המאות ה-14 וה-15: תור הזהב ליהודי מרסיי > יהודים בעיר

במאה ה-14, מרכז הפעילות של יהדות מרסיי היה ממוקם בעיר התחתית, ליד כנסיית סן מרטין. משנת 1361, נראה שהמרכז התרחב לכיוון המערב, לאורך רחוב "דה לאפרון". שם הוקמו שני בתי כנסת צמודים. היהודים לא חיו בגטאות, ולא הייתה תקנה הכופה עליהם מקום מגורים ספציפי.
למרות האיסור על פעילות פוליטית, יהודים היו מעורבים בחיי העיר ולקהילה היה ייצוג רשמי אל מול הממשל, דבר שהוביל למשא ומתן על גובה המס השנתי ליהודים ועל פיקוח עצמי על גביית המס.
אין אזכור להאשמות אנטישמיות כלשהן נגד הקהילה כולה אפילו לא לאחר המוות השחור ההרסני של 1349-1351. אולם בשנת 1306 דיווח הרב הספרדי הרשב"א על מקרה של יהודים ששיחקו במהלך פורים בבית הקרוב לביתו של הבישוף, הנוצרים ראו זאת כלעג לדתם וכדי לתקן את העלבון, הטילו קנס כבד על כל הקהילה היהודית.
המאות ה-14 וה-15: תור הזהב ליהודי מרסיי > גמישות של תקנון העיר

למרות ההגבלות של תקנון העיר, יהודים יכלו לסייע כמומחים בפעילות בעלת תוקף משפטי ולתרום ליצירת חוקים. היהודים אף התבקשו לסייע ביישוב סכסוכים שאינם דורשים מומחיות יהודית ספציפית, אלא להעריך מקרקעין או איכות מוצר.
האיסור להעיד נגד נוצרים כמעט לא יושמה ועשרים משפטים מראים התערבות של צד שלישי יהודי בתור צד מייצג או כעד. בשני מקרים בלבד הפעיל הצד שכנגד את תקנון העיר כדי לערער על חוקיות העדות. היהודים התערבו גם בבוררות כמי שמציעים פתרון לסכסוך במעלה ההליך המשפטי. בשנת 1327 למשל, במהלך פשרה בין אסטס דה נים לחתנו סמואל דה נים, הבעיה נפתרה על ידי בוררות של ויטל דה נים והיהודי ויולאס אסטרוג. לכל אורך המאה ה-14, 26 יהודים מילאו לפחות פעם אחת את תפקיד הבורר.
חובותיהם הדתיות של היהודים נלקחו בחשבון גם בתקנות העירוניות. אם התושבים חייבים לטאטא לפני דלתם בשבת, על היהודים לטאטא ביום שישי וכן הם היו פטורים מלהסתובב עם אור דולק בשבת ובחגי ישראל. השלטונות הלא-יהודיים עסקו גם במניעת עירוב של בשרים, דבר המנוגד לתורה, ויהודים הורשו לשמור את הקצביות שלהם פתוחות במהלך התענית. בשנת 1381, מועצת מרסיי ביקשה מהשליט להסיר את החובה ללבוש את טלאי הגלגל כי הדבר מערער את ”החופש הקדום של היהודים”.
המאות ה-14 וה-15: תור הזהב ליהודי מרסיי > ההגנה על הרוזנים מפרובנס

הלורדים הבטיחו את ההגנה על היהודים לאורך שלהי ימי הביניים וכל עוד פרובאנס הייתה בשליטתם, הם סירבו להקשיב להאשמות נגד היהודים. בעיקר לנוכח העובדה שהם שילמו לנסיך את "המיסוי על היהודים" "tallia judeorum", שהיווה מקור הכנסה משמעותי עבור מי שנמצא כל הזמן במלחמה ומנסה לבנות מדינה. בשנים 1331 ו-1332, קבע פיליפ דה סנגווינט, האחראי על פרובנס, כי יש להגן על קהילות יהודיות וסדרי העדיפויות שלהן בעזרת קציני מלכות. עוד בשנת 1422, אסרה יולנד ד'אראגון, רוזנת פרובאנס, על קציני המלוכה שלה לקחת נכסים פרטיים מסוימים מהיהודים. שני יהודים, סולומון בוטארלי והברון דה קסטרס, אף שכנעו את רנה מאנז'ו לסגור את בית הטבילה בסן מרטין שבו נוצרי הכריח נערה יהודייה צעירה להיטבל.
המאות ה-14 וה-15: תור הזהב ליהודי מרסיי > יהודים בחיי הכלכלה > יחסי האמון של ההלוואה היהודית-נוצרית

הקהילה היהודית השתלבה בחיים הכלכליים-חברתיים של מרסיי וקיימה יחסים עם קבוצת הרוב, במיוחד באמצעות הלוואות המקרבות בין נוצרים ויהודים.
פעילות ההלוואות לא הייתה משתלמת במיוחד עבור היהודים. היא נועדה בעיקר לגרום לבירת האצולה הנוצרית לצמוח וההלוואה שימשה את הנכבדים היהודים כאמצעי ליצירת מגע המאפשר להם לתפוס תפקיד חשוב בתוך העיר. אין אפוא מדיניות של הדרה כלפי הקהילה היהודית, אלא יחסים המבוססים על אתיקה משותפת.